નરેન્દ્ર મોદી જ્યારે સાંસદોને સંબોધી રહ્યા હતા ત્યારે તેમણે અડવાણીજીના શબ્દોને યાદ કરીને ભાવુક બની ગયા અને તેમની આંખોમાંથી પહેલીવાર આંસુ આવી ગયા. મોદીએ જણાવ્યું કે મુખ્યમંત્રી બન્યા બાદ મે મુખ્યમંત્રીની ચેમ્બર જોઇ હતી, વિધાનસભાને પણ પહેલીવાર જોઇ હતી. એવી જ રીતે આજે જ્યારે હું વડાપ્રધાન બનવા જઇ રહ્યો છું ત્યારે સંસદના આ સેન્ટ્રલ હોલમાં પહેલીવાર આવ્યો છું. મોદી જ્યારે સેન્ટ્રલ હોલમાં પ્રવેશી રહ્યા હતા. ત્યારે તેમણે સંસદને માથુ ટેકવીને પ્રણામ કરીને અંદર પ્રવેશ કર્યો હતો.